** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES ĀRKĀRTAS**

**SĒDES PROTOKOLS Nr. 4**

Madonā

2025. gada 25. jūlijā

Sēde notiek videokonferences režīmā ZOOM.

Sēde sasaukta plkst. 13.00

Sēdi atklāj plkst. 13.00

Sēdes norise tiek fiksēta audiovizuālajā ierakstā.

**Sēdi vada**: domes priekšsēdētājs Agris Lungevičs.

**Protokolē**: lietvedības nodaļas vadītāja Dace Cipule.

**Sēdē piedalās deputāti:**

Agris Lungevičs, Aivis Masaļskis, Aivis Mitenieks, Andris Dombrovskis, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Māris Justs, Rūdolfs Medenis, Zigfrīds Gora, Jānis Erels.

**Sēdē nepiedalās deputāti:**

Valda Kļaviņa, Māris Olte, Gatis Teilis, Aigars Šķēls, Artūrs Čačka – attaisnotu iemeslu dēļ.

**Sēdē piedalās:**

Administrācijas darbinieki: Artūrs Leimanis – informācijas tehnoloģiju nodaļas lietotāju atbalsta speciālists, Klinta Galeja – projektu ieviešanas nodaļas vadītāja, Liene Ankrava – finanšu nodaļas vadītāja. Ramona Vucāne – nekustamā īpašuma pārvaldības un teritoriālās plānošanas nodaļas vadītāja, Evita Zāle – juridiskās un personāla nodaļas vadītāja.

Pagastu un apvienību pārvalžu vadītāji (attālināti): Elita Ūdre – Ērgļu apvienības pārvalde vadītājs, Vilnis Špats – Cesvaines apvienības pārvaldes vadītājs, Edgars Lācis - Bērzaunes un Mārcienas pagastu pārvalžu vadītājs.

**DARBA KĀRTĪBA:**

**1. Par Madonas novada Attīstības programmas 2022.-2028. gadam investīciju plāna aktualizāciju**

*ZIŅO: Agris Lungevičs*

**2. Par Madonas novada pašvaldības investīciju projekta “Pļaviņu un Mehanizatoru ielu pārbūve Ērgļos, Madonas novadā” īstenošanu un aizņēmuma ņemšanu**

*ZIŅO: Agris Lungevičs*

**3. Par Madonas novada pašvaldības investīciju projekta “Dārza ielas pārbūve Praulienā, Praulienas pagastā, Madonas novadā” īstenošanu un aizņēmuma ņemšanu**

*ZIŅO: Agris Lungevičs*

**4. Par Madonas novada pašvaldības investīciju projekta “Ielu seguma virsmas apstrāde Madonas novadā” īstenošanu un aizņēmuma ņemšanu**

*ZIŅO: Agris Lungevičs*

**5. Par Madonas novada pašvaldības investīciju projekta “Dienesta viesnīcas ēkas pārbūve Tirgus iela 3, Madona, Madonas novads” izmaksām un aizņēmuma ņemšanu**

*ZIŅO: Agris Lungevičs*

**6. Par 2025. gada prioritārā investīciju projekta “Ērgļu skolas sporta laukuma pārbūve un teritorijas labiekārtošana” izmaksām un aizņēmuma ņemšanu**

*ZIŅO: Agris Lungevičs*

**7. Par zemes nomas līguma slēgšanu par zemes vienību ar kadastra apzīmējumu 70820130076, Ošupes pagastā, Madonas novadā**

*ZIŅO: Ramona Vucāne*

**8. Par neapbūvēta zemesgabala īslaicīgu nomu pasākumā “Pasaules čempionāts blakusvāģu motokrosā Madonā”**

*ZIŅO: Ramona Vucāne*

**1. Par Madonas novada Attīstības programmas 2022.-2028. gadam investīciju plāna aktualizāciju**

*ZIŅO: Agris Lungevičs*

Pamatojoties uz Madonas novada ilgtspējīgas attīstības stratēģiju 2022.-2047. gadam un Madonas novada attīstības programmu 2022.-2028. gadam, likuma “Par pašvaldībām” 14. panta otrās daļas 1. punktu, kas nosaka, ka pašvaldības pienākums ir izstrādāt pašvaldības teritorijas attīstības programmu un teritorijas plānojumu, nodrošināt teritorijas attīstības programmas realizāciju un teritorijas plānojuma administratīvo pārraudzību, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 22. punktu, kas nosaka, ka attīstības programmā ietilpst rīcības plāns un investīciju plāns, kurus izstrādā ne mazāk kā triju gadu periodam, 72. punktu, kas nosaka, ka rīcības plānu un investīciju plānu aktualizē ne retāk kā reizi gadā, ievērojot pašvaldības budžetu kārtējam gadam; aktualizēto investīciju plānu apstiprina ar domes lēmumu un ievieto Teritorijas attīstības plānošanas informācijas sistēmā.

Lai veicinātu Madonas novada ilgtspējīgu attīstību, plānojot budžeta līdzekļu lietderīgu izlietojumu nepieciešams aktualizēt Madonas novada attīstības programmas investīciju plānu (2022.- 2028. gadam).

Noklausījusies sniegto informāciju, ņemot vērā 22.07.2025. Finanšu komitejas atzinumu, **atklāti balsojot: PAR – 13** (Agris Lungevičs, Aivis Masaļskis, Aivis Mitenieks, Andris Dombrovskis, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Māris Justs, Rūdolfs Medenis, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Aktualizēt Madonas novada attīstības programmas 2022.-2028. gadam investīciju plānu (2022.-2028. gadam). (Pielikums Nr. 1)
2. Paziņojumu par Madonas novada attīstības programmas 2022.-2028. gadam Investīciju plāna aktualizāciju publicēt pašvaldības mājas lapā www.madona.lv.
3. Madonas novada attīstības programmas 2022.-2028. gadam Investīciju plānu ievietot Teritorijas attīstības plānošanas informācijas sistēmā (TAPIS).
4. Iesniegt aktualizētās Madonas novada attīstības programmas 2022.-2028. gadam Investīciju plānu Vidzemes plānošanas reģionā.

*Galeja, 29360277*

*Lēmums Nr. 29*

**2. Par Madonas novada pašvaldības investīciju projekta “Pļaviņu un Mehanizatoru ielu pārbūve Ērgļos, Madonas novadā” īstenošanu un aizņēmuma ņemšanu**

*ZIŅO: Agris Lungevičs*

*DEBATĒS PIEDALĀS: Artūrs Grandāns*

Madonas novada pašvaldības iepirkumu komisijā veikts iepirkums id.nr. MNP 2025/26\_ERAF “Ielu pārbūve Madonas novada administratīvajā teritorijā”, kura 2.daļā “Pļaviņu un Mehanizatoru ielu pārbūve Ērgļos, Madonas novadā” piešķirtas iepirkuma līguma slēgšanas tiesības par kopējo līgumcenu EUR 212 469,77 (divi simti divpadsmit tūkstoši četri simti sešdesmit deviņi euro, 77 centi) ar pievienotās vērtības nodokli. Plānotās būvuzraudzības izmaksas līdz EUR 5 000,00 (pieci tūkstoši euro 0 centi).

Lai īstenotu investīciju projektu “Pļaviņu un Mehanizatoru ielu pārbūve Ērgļos, Madonas novadā” nepieciešams finansējums EUR 217 469,77 (divi simti septiņpadsmit tūkstoši četri simti sešdesmit deviņi euro, 77 centi) apmērā, t.sk. pašvaldības finansējums - EUR 36 870,47 (trīsdesmit seši tūkstoši astoņi simti septiņdesmit euro, 47 centi), aizņēmums Valsts kasē - EUR 180 599,30 (viens simts astoņdesmit tūkstoši pieci simti deviņdesmit deviņi euro, 30 centi).

Investīciju projekts “Ielu seguma virsmas apstrāde Madonas novadā” atbilst Madonas novada ilgtspējīgas attīstības stratēģijas 2022. - 2047. gadam un Madonas novada attīstības programmas 2022. - 2028. gadam (apstiprināta 2022. gada 31. maijā lēmums Nr. 357 (protokols Nr. 13, 34. p) un nodrošina lietderīgu investīciju īstenošanu pašvaldības autonomās funkciju izpildei atbilstoši Pašvaldību likuma 4. pantam.

Noklausījusies sniegto informāciju, ņemot vērā 16.07.2025. Attīstības komitejas un 22.07.2025. Finanšu komitejas atzinumus, **atklāti balsojot: PAR – 12** (Agris Lungevičs, Aivis Masaļskis, Aivis Mitenieks, Andris Dombrovskis, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Māris Justs, Rūdolfs Medenis, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Apstiprināt projekta “Pļaviņu un Mehanizatoru ielu pārbūve Ērgļos, Madonas novadā” īstenošanu par kopējo summu EUR 217 469,77 (divi simti septiņpadsmit tūkstoši četri simti sešdesmit deviņi euro, 77 centi).
2. Lūgt Pašvaldību aizņēmuma un galvojuma kontroles un pārraudzības padomi atbalstīt aizņēmuma ņemšanu EUR 180 599,30 (viens simts astoņdesmit tūkstoši pieci simti deviņdesmit deviņi euro, 30 centi) apmērā investīciju projekta “Pļaviņu un Mehanizatoru ielu pārbūve Ērgļos, Madonas novadā” īstenošanai, Valsts kasē uz 20 gadiem ar noteikto procentu likmi un atlikto maksājumu uz 3 gadiem. Aizņēmumu izņemt un apgūt 2025. un 2026. gadā. Aizņēmuma atmaksu garantēt ar pašvaldības budžetu.
3. Piešķirt investīciju projekta “Pļaviņu un Mehanizatoru ielu pārbūve Ērgļos, Madonas novadā” īstenošanai Madonas novada pašvaldības līdzfinansējumu EUR 36 870,47 (trīsdesmit seši tūkstoši astoņi simti septiņdesmit euro, 47 centi), kas ņemti no Ērgļu apvienības pārvaldes autoceļu fonda mērķdotācijas 2024. gada atlikuma.

*Galeja, 29360277*

*Lēmums Nr. 30*

**3. Par Madonas novada pašvaldības investīciju projekta “Dārza ielas pārbūve Praulienā, Praulienas pagastā, Madonas novadā” īstenošanu un aizņēmuma ņemšanu**

*ZIŅO: Agris Lungevičs*

Madonas novada pašvaldības iepirkumu komisijā veikts iepirkums id.nr. MNP 2025/26\_ERAF “Ielu pārbūve Madonas novada administratīvajā teritorijā”, kura 1.daļā “Dārza ielas pārbūve Praulienas pagastā, Madonas novadā” piešķirtas iepirkuma līguma slēgšanas tiesības par kopējo līgumcenu EUR 169 443,98 (viens simts sešdesmit deviņi tūkstoši četri zimti četrdesmit trīs euro, 98 centi) ar pievienotās vērtības nodokli. Plānotās būvuzraudzības izmaksas līdz EUR 5 000,00 (pieci tūkstoši euro 0 centi).

Lai īstenotu investīciju projektu “Dārza ielas pārbūve Praulienā, Praulienas pagastā, Madonas novadā” nepieciešams finansējums EUR 174 443,98 (viens simts septiņdesmit četri tūkstoši četri simti četrdesmit trīs euro, 98 centi) apmērā, t.sk. pašvaldības finansējums - EUR 30 416,60 (trīsdesmit tūkstoši četri simti sešpadsmit euro, 60 centi), aizņēmums Valsts kasē - EUR 144 027,38 (viens simts četrdesmit četri tūkstoši divdesmit septiņi euro, 38 centi).

Investīciju projekts “Ielu seguma virsmas apstrāde Madonas novadā” atbilst Madonas novada ilgtspējīgas attīstības stratēģijas 2022. - 2047. gadam un Madonas novada attīstības programmas 2022. - 2028. gadam (apstiprināta 2022. gada 31. maijā lēmums Nr. 357 (protokols Nr. 13, 34. p) un nodrošina lietderīgu investīciju īstenošanu pašvaldības autonomās funkciju izpildei atbilstoši Pašvaldību likuma 4. pantam.

Noklausījusies sniegto informāciju, ņemot vērā 16.07.2025. Attīstības komitejas un 22.07.2025. Finanšu komitejas atzinumus, **atklāti balsojot: PAR – 13** (Agris Lungevičs, Aivis Masaļskis, Aivis Mitenieks, Andris Dombrovskis, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Māris Justs, Rūdolfs Medenis, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Apstiprināt projekta “Dārza ielas pārbūve Praulienas pagastā, Madonas novadā” īstenošanu par kopējo summu EUR 174 443,98 (viens simts septiņdesmit četri tūkstoši četri simti četrdesmit trīs euro, 98 centi).
2. Lūgt Pašvaldību aizņēmuma un galvojuma kontroles un pārraudzības padomi atbalstīt aizņēmuma ņemšanu EUR 144 027,38 (viens simts četrdesmit četri tūkstoši divdesmit septiņi euro, 38 centi) apmērā investīciju projekta “Dārza ielas pārbūve Praulienas pagastā, Madonas novadā” īstenošanai, Valsts kasē uz 20 gadiem ar noteikto procentu likmi un atlikto maksājumu uz 3 gadiem. Aizņēmumu izņemt un apgūt 2025. un 2026. gadā. Aizņēmuma atmaksu garantēt ar pašvaldības budžetu.
3. Piešķirt investīciju projekta “Dārza ielas pārbūve Praulienas pagastā, Madonas novadā” īstenošanai Madonas novada pašvaldības līdzfinansējumu EUR 30 416,60 (trīsdesmit tūkstoši četri simti sešpadsmit euro, 60 centi), kas daļēji ņemts no Madonas novada pašvaldības 2025. gada budžeta 30075,78 EUR nesadalītajiem līdzekļiem, kas veidojušies no Praulienas pagasta pārvaldes autoceļu fonda mērķdotācijas 2024. gada atlikuma un iztrūkstošā summa 340,82 no Praulienas pagasta pārvaldes autoceļu fonda mērķdotācijas 2025. gada tekošā budžeta.

*Galeja, 29360277*

*Lēmums Nr. 31*

**4. Par Madonas novada pašvaldības investīciju projekta “Ielu seguma virsmas apstrāde Madonas novadā” īstenošanu un aizņēmuma ņemšanu**

*ZIŅO: Agris Lungevičs*

*DEBATĒS PIEDALĀS: Andris Dombrovskis, Klinta Galeja*

Madonas novada pašvaldības iepirkumu komisijā veikts iepirkums id. nr. MNP2025/32 “Ielu seguma virsmas apstrāde Madonas novadā”. Investīciju projekta ietvaros plānots ielu seguma virsmas apstrādi veikt Madonas apvienības pārvaldē, Lubānas pilsētā, Cesvaines pilsētā, Ērgļu apvienības pārvaldē, Aronas pagastā, Barkavas pagastā, Bērzaunes pagastā, Dzelzavas pagastā, Mārcienas pagastā, Mētrienas pagastā, Ošupes pagastā, Praulienas pagastā, Sarkaņu pagastā, Vestienas pagastā.

Lai īstenotu investīciju projektu “Ielu seguma virsmas apstrāde Madonas novadā” nepieciešams finansējums EUR 1 142 854,49 (viens miljons viens simts četrdesmit divi tūkstoši astoņi simti piecdesmit četri euro, 49 centi), t.sk. pašvaldības finansējums 15% - EUR 171 428,20 (viens simts septiņdesmit viens tūkstotis četri simti divdesmit astoņi euro, 20 centi), aizņēmums Valsts kasē 85% - EUR 971 426,29 (deviņi simti septiņdesmit viens tūkstotis četri simti divdesmit seši euro, 29 centi).

Investīciju projekts “Ielu seguma virsmas apstrāde Madonas novadā” atbilst Madonas novada ilgtspējīgas attīstības stratēģijas 2022. - 2047. gadam un Madonas novada attīstības programmas 2022. - 2028. gadam (apstiprināta 2022. gada 31. maijā lēmums Nr. 357 (protokols Nr. 13, 34. p) un nodrošina lietderīgu investīciju īstenošanu pašvaldības autonomās funkciju izpildei atbilstoši Pašvaldību likuma 4. pantam.

Noklausījusies sniegto informāciju, ņemot vērā 16.07.2025. Attīstības komitejas un 22.07.2025. Finanšu komitejas atzinumu, **atklāti balsojot: PAR – 13** (Agris Lungevičs, Aivis Masaļskis, Aivis Mitenieks, Andris Dombrovskis, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Māris Justs, Rūdolfs Medenis, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Apstiprināt projekta “Ielu seguma virsmas apstrāde Madonas novadā” īstenošanu par kopējo summu EUR 1 142 854,49 (viens miljons viens simts četrdesmit divi tūkstoši astoņi simti piecdesmit četri euro, 49 centi).
2. Lūgt Pašvaldību aizņēmuma un galvojuma kontroles un pārraudzības padomi atbalstīt aizņēmuma ņemšanu EUR 971 426,29 (deviņi simti septiņdesmit viens tūkstotis četri simti divdesmit seši euro, 29 centi) apmērā investīciju projekta “Ielu seguma virsmas apstrāde Madonas novadā” īstenošanai, Valsts kasē uz 20 gadiem ar noteikto procentu likmi un atlikto maksājumu uz 3 gadiem. Aizņēmumu izņemt un apgūt 2025. un 2026. gadā. Aizņēmuma atmaksu garantēt ar pašvaldības budžetu.
3. Piešķirt investīciju projekta “Ielu seguma virsmas apstrāde Madonas novadā” īstenošanai Madonas novada pašvaldības līdzfinansējumu EUR 171 428,20 (viens simts septiņdesmit viens tūkstotis četri simti divdesmit astoņi euro, 20 centi), kas ņemts no:
   1. Aronas pagasta pārvaldes 2025. gada autoceļa fonda mērķdotācijas līdzekļiem – EUR 7583,59 apmērā;
   2. Barkavas pagasta pārvaldes 2024. gada autoceļa fonda mērķdotācijas atlikuma – EUR 19 823,52 apmērā;
   3. Bērzaunes pagasta pārvaldes 2025. gada autoceļa fonda mērķdotācijas līdzekļiem – EUR 3410,11 apmērā;
   4. Mārcienas pagasta pārvaldes 2025. gada autoceļa fonda mērķdotācijas līdzekļiem – EUR 4965,48 apmērā;
   5. Lubānas apvienības pārvaldes 2025. gada autoceļa fonda mērķdotācijas līdzekļiem – EUR 25527,45 apmērā;
   6. Mētrienas pagasta pārvaldes 2024. gada autoceļa fonda mērķdotācijas atlikuma – EUR 10 469,82 apmērā;
   7. Madonas apvienības pārvaldes 2025. gada autoceļa fonda mērķdotācijas līdzekļiem – EUR 26 140,51 apmērā;
   8. Cesvaines apvienības pārvaldes 2025. gada autoceļa fonda mērķdotācijas līdzekļiem – EUR 25 057,15 apmērā;
   9. Dzelzavas pagasta pārvaldes 2025. gada autoceļa fonda mērķdotācijas līdzekļiem – EUR 6 798,90 apmērā;
   10. Ērgļu apvienības pārvaldes 2024. gada autoceļa fonda mērķdotācijas atlikuma – EUR 12 324,58 apmērā;
   11. Vestienas pagasta pārvaldes 2024. gada autoceļa fonda mērķdotācijas atlikuma – EUR 5 763,26 apmērā;
   12. Ošupes pagasta pārvaldes 2024. gada autoceļa fonda mērķdotācijas atlikuma – EUR 6796,94 apmērā un 2025. gada autoceļa fonda mērķdotācijas līdzekļiem – EUR 6119,44 apmērā.
   13. Praulienas pagasta pārvaldes 2025. gada autoceļa fonda mērķdotācijas līdzekļiem – EUR 5 003,16 apmērā;
   14. Sarkaņu pagasta pārvaldes 2024. gada autoceļa fonda mērķdotācijas atlikuma – EUR 5 644,29 apmērā;

*Galeja, 29360277*

*Lēmums Nr. 32*

**5. Par Madonas novada pašvaldības investīciju projekta “Dienesta viesnīcas ēkas pārbūve Tirgus iela 3, Madona, Madonas novads” izmaksām un aizņēmuma ņemšanu**

*ZIŅO: Agris Lungevičs*

*DEBATĒS PIEDALĀS: Artūrs Grandāns*

Madonas novada pašvaldība pamatojoties uz 2025. gada 31. janvāra lēmumu Nr. 36 “Par Madonas novada pašvaldības investīciju projekta “Dienesta viesnīcas ēkas pārbūve Tirgus iela 3, Madona, Madonas novads” īstenošanu un aizņēmuma ņemšanu” uzsāka projekta īstenošanu.

Veicot būvdarbus objektā ”Dienesta viesnīcas ēkas pārbūve Tirgus iela 3, Madona, Madonas novads” tika konstatēts, ka fasādē ir apmetuma plaisas, apmetuma elementi atdalās no būvkonstruktīvās virsmas. Ietves pieguļošās zonās ar fasādi novērojama mitruma kustība būvkonstrukcijā. Lai šo novērstu ir nepieciešama visas fasādes pilnīga mehāniskā tīrīšana un apmetuma uzklāšana, lokālo vietu atjaunošana, dekoratīvā slāņa uzklāšana. Vienlaikus ēkas daļā, kurā netiek veikti būvdarbi, dienesta viesnīcas 1. stāva guļamistabās konstatēts pelējums sienās. Ņemot vērā papildus darbus projektam ”Dienesta viesnīcas ēkas pārbūve Tirgus iela 3, Madona, Madonas novads” ir nepieciešams papildus finansējums 35000,00 EUR apmērā, līdz ar to  projekta ”Dienesta viesnīcas ēkas pārbūve Tirgus iela 3, Madona, Madonas novads kopējās izmaksas ir 350617,57 EUR. Papildus izmaksām tiks ņemts aizņēmums Valsts kasē 31500,00 EUR (Trīsdesmit viens tūkstotis pieci simti euro, 00 centi) un nodrošināts pašvaldības finansējums 3500,00 EUR (Trīs tūkstoši pieci simti euro, 00 centi).

Aizņēmums projekta īstenošanai tiks ņemts pamatojoties uz 2024. gada 17. decembra noteikumiem Nr. 879 “Noteikumi par kritērijiem un kārtību, kādā tiek izvērtēti pašvaldību investīciju projektu pieteikumi aizdevuma saņemšanai”.

Investīciju projekts “Dienesta viesnīcas ēkas pārbūve Tirgus iela 3, Madona, Madonas novads” atbilst Madonas novada ilgtspējīgas attīstības stratēģijas 2022.-2047. gadam un Madonas novada attīstības programmas 2022. - 2028. gadam (apstiprināta 2022. gada 31. maijā lēmums Nr. 357 (protokols Nr. 13, 34. p) un nodrošina lietderīgu investīciju īstenošanu pašvaldības autonomās funkciju izpildei atbilstoši “Pašvaldības likums” 4. panta 4. punktam.

Noklausījusies sniegto informāciju, ņemot vērā 16.07.2025. Attīstības komitejas un 22.07.2025. Finanšu komitejas atzinumus, ņemot vērā 22.07.2025. Finanšu komitejas atzinumu, **atklāti balsojot: PAR – 13** (Agris Lungevičs, Aivis Masaļskis, Aivis Mitenieks, Andris Dombrovskis, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Māris Justs, Rūdolfs Medenis, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Apstiprināt investīciju projekta “Dienesta viesnīcas ēkas pārbūve Tirgus iela 3, Madona, Madonas novads” īstenošanu par kopējo summu 350617,57 EUR (trīs simti piecdesmit tūkstoši seši simti septiņpadsmit euro, 57 centi).
2. Piešķirt Madonas novada pašvaldības līdzfinansējumu 3500,00 EUR (trīs tūkstoši pieci simti euro, 00 centi) investīciju projekta “Dienesta viesnīcas ēkas pārbūve Tirgus iela 3, Madona, Madonas novads” īstenošanai.
3. Lūgt Pašvaldību aizņēmuma un galvojuma kontroles un pārraudzības padomi atbalstīt aizņēmuma ņemšanu 31500,00 EUR (trīsdesmit viens tūkstotis pieci simti euro, 00 centi) apmērā investīciju projekta “Dienesta viesnīcas ēkas pārbūve Tirgus iela 3, Madona, Madonas novads” īstenošanai, Valsts kasē uz 20 gadiem ar noteikto procentu likmi un atlikto maksājumu uz 3 gadiem. Aizņēmumu izņemt un apgūt 2025. gadā. Aizņēmuma atmaksu garantēt ar pašvaldības budžetu.

*Solozemniece 28306100*

*Lēmums Nr. 33*

**6. Par 2025. gada prioritārā investīciju projekta “Ērgļu skolas sporta laukuma pārbūve un teritorijas labiekārtošana” izmaksām un aizņēmuma ņemšanu**

*ZIŅO: Agris Lungevičs*

Madonas novada pašvaldība ir noslēgusi būvdarbu līgumu Nr. 2.4.6/24/105 “Ērgļu skolas sporta laukuma pārbūve un teritorijas labiekārtošana”. Projekta risinājumi paredz sporta stadiona un futbola laukuma izbūvi, pludmales volejbola laukuma un āra trenažieru laukuma izbūvi, slidotavas pārbūvi un slidu mājas un lapenes (zaļās klases) izbūvi.

Būvniecības laikā, veicot būvdarbus, radušies papildus darbi, kuru pamatojums ir darbu daudzumu apjomu precizēšana būvdarbu laikā, kļūdas būvprojektā un neparedzēti darbi, kas atklājušies būvdarbu laikā. Tāpat ir veiktas būvprojekta risinājumu izmaiņas- uzlabota sākotnējā drenāžas sistēma, izbūvēta plānoto tribīņu atbalsta siena u. c. izmaiņas.

Lai īstenotu projektu ”Ērgļu skolas sporta laukuma pārbūve un teritorijas labiekārtošana” un  nodrošinātu kvalitatīvu un ilgtspējīgu sporta infrastruktūras  izbūvi, kopējās projekta izmaksas sastāda 836 088,27 EUR, t.sk papildus darbu veikšanai nepieciešami 89 395,61 EUR, no kuriem 80 000 EUR (astoņdesmit tūkstoši euro 00 centi) tiks finansēti no aizņēmuma Valsts kasē un 9395,61  EUR (deviņi tūkstoši trīs simti deviņdesmit pieci euro, 61 cents) tiks finansēti Madonas novada pašvaldības budžeta .

Investīciju projekts  “Ērgļu skolas sporta laukuma pārbūve un teritorijas labiekārtošana” atbilst  Madonas novada ilgtspējīgas attīstības stratēģijas 2022.-2047. gadam  un Madonas novada attīstības programmas 2022. - 2028. gadam (apstiprināta 2022. gada 31. maijā lēmums Nr. 357 (protokols Nr. 13, 34. p)   un nodrošina lietderīgu investīciju īstenošanu pašvaldības autonomās funkciju izpildei atbilstoši likumam “Par pašvaldībām” 4. panta 4. punktam.

Noklausījusies sniegto informāciju, ņemot vērā 16.07.2025. Attīstības komitejas un 22.07.2025. Finanšu komitejas atzinumus, ņemot vērā 22.07.2025. Finanšu komitejas atzinumu, **atklāti balsojot: PAR – 13** (Agris Lungevičs, Aivis Masaļskis, Aivis Mitenieks, Andris Dombrovskis, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Māris Justs, Rūdolfs Medenis, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Apstiprināt būvdarbu līguma “Ērgļu skolas sporta laukuma pārbūve un teritorijas labiekārtošana" kopējās izmaksas EUR 836 088,27 (astoņi simti trīsdesmit seši tūkstoši astoņdesmit astoņi euro, 27 centi).
2. Piešķirt Madonas novada pašvaldības līdzfinansējumu 9 395,61 EUR (deviņi tūkstoši trīs simti deviņdesmit pieci euro, 61 cents) investīciju projekta “Ērgļu skolas sporta laukuma pārbūve un teritorijas labiekārtošana” īstenošanai.
3. 2025. gada prioritārā investīciju projekta “Ērgļu skolas sporta laukuma pārbūve un teritorijas labiekārtošana” īstenošanai, kas atbilst Madonas novada ilgtspējīgas attīstības stratēģijai 2022.-2047. gadam un Madonas novada attīstības programmai 2022. -2028. gadam un nodrošina lietderīgu investīciju īstenošanu pašvaldības autonomās funkcijas *“gādāt par iedzīvotāju veselību — īstenot veselīga dzīvesveida veicināšanas pasākumus un organizēt veselības aprūpes pakalpojumu pieejamību” un “veicināt sporta attīstību, tostarp uzturēt un attīstīt pašvaldības sporta bāzes, atbalstīt sportistu un sporta klubu, arī profesionālo sporta klubu, darbību un sniegt atbalstu sporta pasākumu organizēšanai”* izpildei ņemt ilgtermiņa aizņēmumu 80 000 (astoņdesmit tūkstoši euro, 00 centi) apmērā no Valsts kases ar tās noteikto procentu likmi uz 20 gadiem ar atlikto pamatsummas maksājumu 3 gadi. Aizņēmuma atmaksu garantēt ar pašvaldības budžetu. Aizņēmumu izņemt 2025. gadā.

*Mikāla 29324572*

*Lēmums Nr. 34*

**7. Par zemes nomas līguma slēgšanu par zemes vienību ar kadastra apzīmējumu 70820130076, Ošupes pagastā, Madonas novadā**

*ZIŅO: Ramona Vucāne*

*DEBATĒS PIEDALĀS: Andris Dombrovskis, Guntis Klikučs*

Madonas novada pašvaldības, Ošupes pagasta pārvalde rosina noslēgt nomas līgumu par zemes vienības daļu uz kuras atrodas Madonas novada pašvaldībai piederoša inženierbūve ar kad.apz. 7082 013 0152 013. Nomas līgums nepieciešams, lai veiktu lidlauka uzturēšanu un apsaimniekošanu, aviācijas pasākumu/mācību organizēšanu.

Nomas maksa par zemes vienības daļu tiek noteikta EUR 6000,00 (seši tūkstoši euro, 00 centi) gadā.

Nekustamā īpašuma “Sprūdi” kadastra numuru 70820130076, zemes vienība ar kadastra apzīmējumu 70820130076 ir kopīpašums ar kopējo platību 27,4 ha platībā. Madonas novada pašvaldībai inženierbūves uzturēšanai nepieciešamā platība ir 1,05 ha.

Zemes vienības lietošanas mērķis - zeme, uz kuras galvenā saimnieciskā darbība ir lauksaimniecība.

Pamatojoties uz Pašvaldību likuma 10. panta pirmās daļas 21. punktu, Ministru kabineta 2013. gada 29. oktobra noteikumi Nr. 1191 “Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem” 2.15., 19.1. apakšpunktu, Publiskas personas finanšu līdzekļu un mantas izšķērdēšanas novēršanas likuma 61. panta pirmo daļu, ņemot vērā 22.07.2025. Finanšu komitejas atzinumu, **atklāti balsojot: PAR – 13** (Agris Lungevičs, Aivis Masaļskis, Aivis Mitenieks, Andris Dombrovskis, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Māris Justs, Rūdolfs Medenis, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Slēgt zemes nomas līgumu par zemes vienības ar kad.apz. 70820130076 Ošupes pagastā, Madonas novadā, daļu 1,05 ha platībā lidlauka uzturēšanai un apsaimniekošanai, aviācijas pasākumu/mācību organizēšanai.
2. Noteikt nomas maksu 6000,00 (seši tūkstoši *euro*, 00 centi) gadā ar termiņu uz 5 (pieciem) gadiem.

*Vucāne 20228813*

*Lēmums Nr. 35*

**8. Par neapbūvēta zemesgabala īslaicīgu nomu pasākumā “Pasaules čempionāts blakusvāģu motokrosā Madonā”**

*ZIŅO: Ramona Vucāne*

2025. gada 16.-17. augustā Smeceres mototrasē notiks pasākums “Pasaules čempionāts blakusvāģu motokrosā Madonā”. Pasākuma ietvaros nepieciešams nodrošināt publisku ēdināšanu.

Publiskas personas finanšu līdzekļu un mantas izšķērdēšanas novēršanas likuma 3. pants nosaka, ka publiska persona rīkojas ar finanšu līdzekļiem un mantu lietderīgi, t.i., rīcībai jābūt tādai, lai mērķi sasniegtu ar mazāko finanšu līdzekļu izlietojumu, kā arī ka manta nododama lietošanā citai personai par iespējami augstāku cenu.

Pašvaldības īpašumu iznomāšanas un atsavināšanas izsoļu komisija pieņēmusi lēmumu par iepriekšējās izsoles uz īslaicīgu zemes tiesību nomu rezultātu atcelšanu un lūgusi organizēt atkārtotu izsoli, apstiprinot jaunus izsoles noteikumus.

Pašvaldības ieskatā ir lietderīgi un samērīgi iznomāt pašvaldības zemesgabala daļu - tirdzniecības teritoriju - sabiedriskās ēdināšanas pakalpojumu organizēšanai, nodrošinot kopumā 7 vietas tirdzniecībai ar ēdienu, alkoholu, uzkodām un bezalkoholiskiem dzērieniem pašvaldības publiskajā pasākumā “Pasaules čempionāts blakusvāģu motokrosā Madonā”, nodrošinot godīgu konkurenci.

Atbilstoši Ministru kabineta 2018. gada 19. jūnija noteikumu Nr. 350 “Publiskas personas zemes nomas un apbūves tiesību noteikumi” 30.4. apakšpunktam, ir veikta zemesgabala novērtēšana, nosakot, ka zemes vienības ar kadastra apzīmējumu 70660010056 daļām 0,2 ha platībā nomas maksa par vienu tirgus dienu ir EUR 2000,00 (divi tūkstoši *euro*, 00 centi), papildus aprēķinot PVN.

Pamatojoties uz Pašvaldību likuma 10. panta otrās daļas 1. punktu un 2. punkta “a” apakšpunktu, Publisku izklaides un svētku pasākumu drošības likuma 5. panta otro daļu, Ministru kabineta 2018. gada 19. jūnija noteikumu Nr. 350 “Publiskas personas zemes nomas un apbūves tiesības noteikumi” 28. un 32. punktu, Ministru Kabineta noteikumu Nr.97 “Publiskas personas mantas iznomāšanas noteikumi” 12.,23.-27., 34. un 80.punktu, **atklāti balsojot: PAR – 13** (Agris Lungevičs, Aivis Masaļskis, Aivis Mitenieks, Andris Dombrovskis, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Māris Justs, Rūdolfs Medenis, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Rīkot nekustamā īpašuma “Smecere”, Lazdonas pagasts, Madonas novads, kadastra numurs 7066 001 0056, daļām 0,2 ha platībā (turpmāk – Nomas objekts) mutisku īslaicīgas nomas tiesību atkārtotu izsoli ar augšupejošu soli.
2. Apstiprināt Nomas objekta nomas maksas sākumcenu – 4 000,00 EUR (četri tūkstoši *euro*, 00 centi), papildus aprēķinot PVN.
3. Apstiprināt izsoles noteikumus. (pielikums).
4. Uzdot Pašvaldības īpašumu iznomāšanas un atsavināšanas izsoļu komisijai veikt Nomas objekta izsoli un apstiprināt izsoles rezultātus.
5. Nekustamā īpašuma pārvaldības un teritoriālās plānošanas nodaļai, pamatojoties uz apstiprinātiem izsoles rezultātiem, organizēt īslaicīgas nomas līguma slēgšanu ar nomas tiesību ieguvēju.

*Vucāne 20228813*

*Lēmums Nr. 36*

*Sēdes darba process, ziņojumi, priekšlikumi/ierosinājumi, komentāri, diskusijas atspoguļoti sēdes audiovizuālajā ierakstā.*

Sēdi slēdz 13.18

Sēdes vadītājs A. Lungevičs

Sēdes protokolētāja D. Cipule